: Σύγκριση δεικτών οξειδωτικού στρες και διατροφικής συμπεριφοράς σε υπέρβαρα-παχύσαρκα, φυσιολογικού βάρους, ασκούμενα και μη ασκούμενα άτομα
Creators: name: Μανούσου, Ειρήνη Αθανασίου
Publisher: name: Aristotle University of Thessaloniki
Year: 2015
Subjects: οξειδωτικό στρες
άσκηση
παχύσαρκοι
oxidative stress
exercise
obesity

description: Σκοπός της παρούσας έρευνας ήταν η διερεύνηση του οξειδωτικού στρες σε σχέση με την άσκηση, τη διατροφή και το σωματικό βάρος. Στην έρευνα συμμετείχαν 40 άτομα 20-40 ετών εκ των οποίων 14 ήταν άνδρες και 26 γυναίκες. Το δείγμα αποτέλεσαν δυο ομάδες, η ομάδα Α (21 ασκούμενοι) οι οποίοι πραγματοποιούσαν ελεύθερη άσκηση σε γυμναστήρια για δώδεκα εβδομάδες τουλάχιστον και η ομάδα Β (19 μη ασκούμενοι). Οι συμμετέχοντες υποβλήθηκαν σε μέτρηση του οξειδωτικού δυναμικού στο αίμα τους με τη μέθοδο d-ROMs εξέταση. Επιπρόσθετα, απάντησαν σε ερωτηματολόγιο σχετικά με τις διατροφικές τους συνήθειες. Για την ανάλυση των δεδομένων χρησιμοποιήθηκε το στατιστικό πακέτο SPSS ver. 20. Όπως φάνηκε από τα αποτελέσματα, χαμηλότερο μέσο όρο οξειδωτικού στρες παρουσίασαν οι ασκούμενοι με φυσιολογικό βάρος (312,2 cu) ενώ υψηλότερο οι μη ασκούμενοι υπέρβαροι-παχύσαρκοι (433,4 cu). Στατιστικά σημαντική p&lt;0.005 ήταν η διαφορά ανάμεσα στους ασκούμενους με φυσιολογικό βάρος (312,2 cu) και τους μη ασκούμενους με φυσιολογικό βάρος (375,2 cu). Επίσης στατιστικά σημαντική διαφορά p&lt;0.005 παρατηρήθηκε και μεταξύ των ασκούμενων με φυσιολογικό βάρος (312,2 cu) και ασκούμενων υπέρβαρων-παχύσαρκων (384,3 cu). Από την σύγκριση του ΜΟ οξειδωτικού στρες μεταξύ των ομάδων λαμβάνοντας υπόψη και την διατροφή που ακολουθούσαν τα άτομα κάθε ομάδας (καλή, οριακή, κακή) παρατηρήθηκε ότι χαμηλότερο οξειδωτικό στρες είχαν οι ασκούμενοι με φυσιολογικό βάρος που ακολουθούσαν μια καλή διατροφή σε αντίθεση με όσους ακολουθούσαν οριακή και κακή διατροφή . Ενώ η υψηλότερη τιμή οξειδωτικού στρες παρατηρήθηκε στους μη ασκούμενους υπέρβαρους-παχύσαρκους με κακή διατροφή. Από τα αποτελέσματα φάνηκε ότι η τακτική άσκηση ενδέχεται να επιδρά θετικά στην ενίσχυση της ενδογενούς αντιοξειδωτικής άμυνας του οργανισμού. Ενώ η καλή διατροφή μπορεί να επηρεάσει την αντιοξειδωτική άμυνα μέσω της πρόσληψης των εξωγενών αντιοξειδωτικών. Τέλος η παχυσαρκία σχετίζεται με αυξημένο οξειδωτικό στρες.
description: The purpose of this study was to investigate oxidative stress compared with exercise, diet and body weight. The study sample comprised 40 subjects 20-40 years old, 14 men and 26 women. The sample consisted of two groups, group A (exercise group n=21) who were doing free exercise in gyms for at least twelve weeks and group B (non-exercise group n=19). Oxidation potential were measured in the blood with the method of d-ROMs test. Additionally, they answered a questionnaire about their eating habits. For data analysis statistical package SPSS ver. 20 was used. As shown by the results, lower level of the average oxidative stress observed in exercise group with normal weight (312,2 cu) and higher level of the average oxidative stress in overweight-obese non-exercise group (433,4 cu). Statistically significant (p &lt;0.005) was the difference among exercise group with normal weight (312,2 cu) and non-exercise group with normal weight (375,2 cu). Also statistically significant difference p &lt;0.005 was observed between normal weight exercise group (312,2 cu) and overweight-obese exercise group (384,3 cu). From the comparison of average oxidative stress between groups, include their nutrition status (good, medium, bad), lower oxidative stress observed in exercise group with normal weight who follow a good diet compared to participants followed medium and bad diet. While the higher oxidative stress value was observed in obese-overweight non-exercise group who follow a bad diet. The results showed that regular exercise may act positively in enhancing endogenous antioxidant defenses. While good diet can influence the antioxidant defense through the intake of exogenous antioxidants. Finally obesity seems to be associated with increased oxidative stress.